Middlesex University

Middlesex University er et universitet i London. Det ligger i og har navn etter det historiske grevskapet Middlesex. 

Det ble grunnlagt i 1973 som Middlesex Polytechnic. I 1992 fikk det status som universitet og tok sitt nåværende navn. Universitetets forløpere var St Katherine's College og Hornsey School of Arts and Crafts, som ble grunnlagt i 1880-årene.

Det er fire vanlige campuser i det nordlige London: Trent Park, Hendon, Enfield, Cat Hill og en spesiell campus som er fordelt på flere sykehus. I 2005 ble det også åpnet en campus for utenlandsstudenter i Dubai, og samme år ble en campus i Tottenham nedlagt.

Rangeringer 

Middlesex University ble rangert som nummer 89 av 126 britiske universiteter på Complete University Guides liste for 2016 og som nummer 81 av 119 britiske universiteter på The Guardians 2016-liste.

I QS World University Rankings for 2014 rangerte universitetet på plass 651-700 av verdens universiteter.

Referanser 

Universiteter i London
Enfield
Utdanningsinstitusjoner etablert i 1973
1973 i England